Letamo la vaal

Letamo la Vaal le ko Aferika Borwa le agilwe ka ngwaga wa 1938 letamo le le masome a supa le bosupa(77 km) kwa borwa jwa Lebala la Difofane jwa OR Tambo, Johannesburg. Letsha le le ka fa morago ga lebota la letamo le na le bogolo jwa dikilometara di ka nna makgolo a mararo le masome a mabedi (320) (120 sq mi) mme le boteng jwa dimitara di le masome a mabedi le bosupa (47). Letamo la Vaal le mo Nokeng ya Vaal, e e leng nngwe ya dinoka tse di elelang thata mo Aferika Borwa. Dinoka tse dingwe tse di elelang mo letamong ke Noka ya Wilge, Molspruit le Grootspruit.E na le dikilometara di feta makgolo a ferabobedi (800) (500 mi) tsa lebopo mme ke letamo la bobedi le le tona mo Aferika Borwa ka botona le la bone ka botona. Ditso Kago ya Letamo la Vaal e simolotse ka nako ya kgatelelo ya maikutlo ya ntlha ya dingwaga tsa bo masome a mararo(30), mme letamo le ne la fela ka ngwaga wa 1938 ka godimo lebota le dimitara di le 54.2 (178 ft) kwa godimo ga motheo o o kwa tlase le bokgoni jo bo tletseng jwa tlamelo jwa dikhukimetara di le 994,000,000 (3.51×1ft). Letamo ke sebopego sa kgogedi sa konkoreite se se nang le karolo ya go tlatsa mmu mo letlhakoreng le le siameng. E agilwe jaaka kgwebo e e kopanetsweng ke Rand Water le Lefapha la Nosetso (le jaanong le itsegeng jaaka Lefapha la Merero ya Metsi). Morago ga moo letamo le ne la tlhatlosiwa mo tshimologong ya di ngwaga tsa bo masome a matlhano (50) go ya kwa bogodimong jwa dimitara di le 60.3 (198 ft) jo bo neng jwa oketsa bokgoni go nna 2,188,000,000 (7.73×1010 cu ft). Go tlhatlosiwa ga bobedi go ne ga diragala ka ngwaga wa 1985 fa lebota le ne le tlhatlosiwa ka dimitara tse dingwe gape di le 3.05 (10.0 ft) go ya go dimitara di le 63.4 (208 ft) kwa godimo ga motheo o o kwa tlase. Bokgoni jwa letamo ga jaana ke 2,609,799,000 (9.21642×1010 dikhubiki ft) mme dikhubikimitara tse dingwe di le 663,000,000 (2.34×1010 dikhubiki ft) kgotsa 26% di ka bolokwa ka nakwana go tladiwa ka metsi. Letamo leno le na le setlhaketlhake sa lone se se ka nnang boleele jwa dikilometara di le tlhano(5). Setlhaketlhake se se ne se dirisiwa jaaka lefelo la kopano la sephiri ke puso ya tlhaolele mme jaanong se tshwara lebelo la ngwaga le ngwaga la Round the Island Yacht, e leng setlhogo sa Guinness Book of World Records sa lobelo le letoa la dikepe tsa kwa nageng. Ka kgwedi ya Motsheganong ka ngwaga wa 1948 BOAC e ne ya tlhagisa dikepe tse di fofang tsa Short Solent mo tirelong ya UK (Southampton) go ya kwa Aforika Borwa (Vaaldam).Motse o monnye wa Deneysville o ne o dirisiwa jaaka lefelo la go ema ke dikepe tsa bogologolo tsa BOAC tse di fofang. Metshameko ya metsi Letamo la Vaal ke lefelo la go tshwara ditlhapi tsa carp le catfish tsa metsi a a phepa. Mabopo a yone a tletse ka batshwaraditlhapi ngwaga otlhe. Ditiragalo tse dintsi tsa metshameko ya metsi ya maemo a a kwa godimo di tshwarwa go kwa go akaretsa le lebelo la ngwaga le ngwaga la "Round The Island" la dikepe le le rulagantsweng ke Lake Deneys Yacht Club— lebelo le le ntseng le le mo Bukeng ya Direkoto ya Guinness ka ntlha ya go nna "Dikepe tse dintsi mo Lebelong la Dikepe tsa Naga mo Lefatsheng", le mo go lone dikepe di le makgolo a mararo le masome a ferangbobedi le boferabongwe (389) di neng tsa kgabaganya mola wa bofelo. Direkoto tsa dikepe tse dintsi mo lebelong la dikepe tsa mo mafatsheng. Ditiragalo di le dintsi tse ditona di diragala go ne kwa go akaretsa Beke ya Keelboat le lebelo la jetski la Bayshore la dikilometara di le makgolo a mabedi (200), mme jaanong ke Tsomo ya Letlotlo la Letamo la Bayshore Marina Vaal. Lake Deneys Yacht Club le Pennant Nine Yacht Club partnered di ne tsa dirisana mmogo go rulaganya sekepe se se neng sa tsaya karolo mo "Bart's Bash" ya mafatshefatshe ya ntlha ya ngwaga wa 2014 le ya bobedi ya ngwaga wa 2015. Tlholego Mefuta e metona ya ditlhapi tse di tshwarang tsa letamo la Vaal ke barbel, carp e e tlwaelegileng, carp ya seipone, carp ya bojang, tlhapi e tshetlha ya molomo o monnye, tlhapi e tshetlha ya molomo o mogolo le tlhapi ya seretse.Dinonyane tsa Egyptian geese le di-blacksmith lapwing ke dinonyane tse dintsi tsa mo lebopong, mme di-tern tsa Caspian le tsone di tlhagelela ka bontsi. Flamingo e kgolo ke nonyane e e tsamayang ka metlha, ka flamingo e nnye e e leng teng ka dipalo tse di kwa tlase, mme go bonwe di-openbill tse di tsamayatsamayang. Dintsu tsa ditlhapi di le mmalwa di teng, fa osprey e tlhagelela ka sewelo. Metswedi